- Det er hurtigt, de har opgivet. Sådan lyder meldingen fra Danny Rosenkilde Nielsen, lokalformand for DF i Brønderslev lokalforening, som er medlem af partiets tillidsmandsforum. Kommentaren falder, efter at fem DF'ere i folketinget er trådt ud af partiet, fordi de er uenige med den nye partileder Morten Messerschmidts linje. To af dem, Lise Bech og Bent Bøgsted, er valgt i Nordjyllands Storkreds. -	Det efterlader DF uden folketingsmedlemmer i Nordjylland, og det er selvfølgelig beklageligt, siger Danny Rosenkilde Nielsen. - Det er synd for de gode vælgere, der har stemt på folketingsgruppen, at de nu vælger at gøre det her. - Kun lige startet Lokalformanden mener ikke, Lise Bech og Bent Bøgsted har givet Messerschmidt en reel chance. - Det er en måned siden vi fik ny formand, og for ikke særlig længe siden har man holdt gruppemøde, hvor man er blevet enige om, hvad der skal ske, siger Danny Rosenkilde Nielsen og fortsætter: - Jeg synes, de nu udmeldte folketingsmedlemmer har kastet håndklædet lidt for hurtigt i ringen. Så jeg har indtryk af, at dette er ikke er politisk, men derimod personligt. Lokalformanden mener, at DF-udbryderne burde lytte til DF's medlemmer, der valgte Morten Messerschmidt til formandsposten med overbevisende flertal. Hvis de var uenige i det valg, burde de være gået allerede der. - Bør give pladsen videre Lokalformanden følger også sin partiformands opfordring til Lise Bech og Bent Bøgsted om at lade deres mandat gå videre. -	Hvis man er valgt på et personligt mandat, så kan jeg sagtens se, at man sidder som løsgænger, siger Danny Rosenkilde Nielsen. - Men hvis man sidder på et mandat, man har fået primært på grund af listestemmer, så bør man give pladsen videre. Det jo tilfældet her. Han understreger samtidig, at der ikke er noget forkert i det, DF-udbryderne gør: - Men det er en forpligtelse overfor vælgerne, slutter han.

Opsummering:
DF-lokalformand i Brønderslev mener ikke, de nordjyske udbrydere har givet partiets nye formand en reel chance, inden de meldte sig ud.